מאונט נולד בפורטסמות' שבהמפשייר ובגיל 6 הוא עבר ללונדון כדי להצטרף לאקדמיה של צ'לסי. מאונט עבר בין כל קבוצות הגילאים של צ'לסי והיה אחד מהשחקנים הבולטים בקבוצות הנוער של המועדון. הוא זכה עם קבוצת הנוער של צ'לסי פעמיים בגביע האנגלי לנוער ובעונת 2015/2016 הוא זכה בליגת האלופות לנוער.
ב-יולי 2017 מאונט חתם על חוזה בקבוצה הבוגרת של צ'לסי לארבע עונות. ב-24 ביולי 2017 כחלק ממדיניות השאלת שחקנים צעירים של צ'לסי, מאונט נשלח בהשאלה לעונה אחת לוויטסה ארנהיים מליגת העל ההולנדית. בעונתו בוויטסה ארנהיים, מאונט הרשים והיה אחד מהשחקנים החשובים בקבוצה, הוא כבש 14 שערים בכל המסגרות ורשם שמונה בישולים בעונת 2017/2018. בקיץ 2018 מאונט הושאל שוב על ידי צ'לסי, לקבוצת דרבי קאונטי מליגת המשנה באנגליה. באותה עונה מאונט הרשים תחת המאמן פרנק למפארד, שהיה אחד השחקנים החשובים בהיסטוריה של צ'לסי. בעונה זו מאונט היה אחד השחקנים המצטיינים בדרבי קאונטי ועזר לקבוצה לסיים במקום השישי ולהשיג כרטיס לפלייאוף העלייה לפרמייר ליג. דרבי העפילה עד לגמר הפלייאוף בו הפסידה 0–1 לאסטון וילה במשחק שנערך באצטדיון ומבלי. בעונת 2018/2019 מאונט רשם שמונה שערים, כולל שלושער בניצחון 0–4 על בולטון וונדררס.
חזרה לצ'לסי.
בקיץ 2019 מאונט חזר לצ'לסי, והאריך את חוזהו במועדון עד קיץ 2024. בצ'לסי מאונט התאחד עם מאמנו בדרבי קאונטי, פרנק למפארד, תחת למפארד מאונט הפך לשחקן הרכב בצ'לסי. מאונט כבש את שערו הראשון בפרמייר ליג ב-18 באוגוסט 2019 במחזור השני בליגה במשחק מול לסטר סיטי שהסתיים בתוצאה 1-1. ב-31 באוגוסט 2019 הוא כבש את שערו השני במדי הקבוצה בניצחון 2–3 על נוריץ' סיטי.
ב-29 במאי זכה מאונט בליגת האלופות עם צ'לסי
בזכות ניצחון על היריבה האנגלית, מנצ'סטר סיטי 0–1, כשהוא תורם שני שערים ב-11 הופעות. מספר ימים לאחר מכן זכה בתואר שחקן העונה מטעם אוהדי הקבוצה לעונת 2020/2021.
קריירת נבחרות.
מאונט שיחק בכל הנבחרות הצעירות של אנגליה, וב-2017 הוא זכה עם נבחרת אנגליה עד גיל 19 באליפות אירופה.
באוקטובר 2018 לאחר שהרשים במדי דרבי קאונטי, מאונט זומן על ידי המאמן גארת סאות'גייט לסגל נבחרת אנגליה למשחקי ליגת האומות.
ב-7 בספטמבר 2019 מאונט ערך את הופעת הבכורה שלו בנבחרת הבוגרת של אנגליה לאחר שנכנס כמחליף בניצחון 0–4 על נבחרת בולגריה במסגרת מוקדמות יורו 2020. ב-17 בנובמבר 2019 הוא כבש את שערו הראשון במדי הנבחרת בניצחון 0–4 על נבחרת קוסובו באותו טורניר מוקדמות.
מגפאונה כריזמטית
מגפאונה של אוסטרליה
מגפאונה של הפליסטוקן
Live at Wembley
Live at Wembley (בעברית: הופעה חיה בוומבלי) הוא אלבום הופעה ואלבום וידאו של הזמרת-יוצרת האמריקאית, ביונסה, אשר יצא לאור ב-26 באפריל 2004, על ידי חברות התקליטים סוני אורבן מיוזיק וקולומביה רקורדס.
עם יציאתו נכנס האלבום אל המקום הראשון במצעד אלבומי הווידאו של בילבורד.
רקע.
אלבום ההופעה יצא על גבי די וי די ומכיל הופעה של הזמרת בארנה של ומבלי שבלונדון, כחלק מסיבוב ההופעות שלה "Dangerously in Love Tour". האלבום זכה לביקורות חיוביות. למשל אתר המוזיקה AllMusic, נתן לאלבום ציון של 3.5 כוכבים מתוך 5.
במהלך המופע הזמרת ביצעה את השיר "Wishing on a Star", גרסת כיסוי לשירם של להקת רוז רויס. על הביצוע קיבלה מועמדות בטקס פרסי גראמי בקטגוריית "הביצוע הווקאלי הנשי הטוב ביותר בשיר R&amp;B". באותו הטקס, הפסידה ל-"We Belong Together" של מריה קארי.
הצלחה.
האלבום הגיע למקום ה-17 במצעד הבילבורד 200 ולמקום השמיני במצעד אלבומי ה-R&amp;B וההיפ-הופ של בילבורד, עם מכירות של 45 אלף עותקים בשבוע הראשון ליציאתו. במצעד אלבומי ה-DVD הרשמי של המדינה השיר הגיע למקום הראשון ובכך גם באוסטרליה וספרד כאשר בארצות הברית ואוסטרליה הוא גם הגיע למעמד פלטינה כפולה ובצרפת הגיע למעמד פלטינה.
בנוסף לכך, הגיע האלבום לעשירייה הפותחת במצעד של מדינות כמו בלגיה, אוסטריה והולנד.
מיקומי שיא.
המצעדים שלהלן הם מצעדי אלבומי וידאו בלבד.
B'Day Anthology Video Album
B'Day Anthology Video Album (בעברית: אנתולוגיית הווידאו של האלבום B'Day) הוא אלבום הווידאו הראשון של הזמרת האמריקאית, ביונסה, אשר יצא לאור ב-3 באפריל 2007, על ידי חברות התקליטים קולומביה רקורדס, מיוזיק וורלד וסוני מיוזיק לחנות הדיגיטלית וולמרט ומאוחר יותר גם למקומות אחרים.
אלבום הווידאו הגיע למקום ה-24 במצעד אלבומי הווידאו של בילבורד.
רקע.
ביונסה אמרה כי הרעיון לאלבום נבע מהעובדה כי לטענתה לא היה טעם בכך שהמעריצים שלה יחכו כל פעם לקליפ חדש שיעלה לאינטרנט אלא הם יוכלו לצפות בכל הקליפים בבת אחת. בנוסף היא אמרה כי עוד לפניי שהחלה לצלם את הקליפים היא ראתה בראשה כיצד הם ייראו מבחינת כוריאוגרפיה, תלבושות, איפור ושיער. היא רצתה שכל קליפ ייראה שונה ולכן בכל קליפ השתמשה בטכניקת צילום שונה, בתלבושות שונות ובתפאורה שונה.
הרכב האלבום.
האלבום כולל 13 קליפים לשירים מאלבומה השני, כולל מאחורי הקלעים של הכנת האלבום. ביונסה צילמה קליפים לכל הסינגלים שיצאו מהאלבום אך גם צילמה מספר קליפים לשירים שלא יצאו כסיגנלים מהאלבום והכניסה גם אותם לתוך האלבום.
חלק מהקליפים שנכנסו לאלבום צולמו מראש וחלק מהם צולמו במיוחד בשביל האלבום. לאלבום יצאו שלוש מהדורות: המהדורה הרגילה, מהדורה מורחבת ומהדורה שהייתה זמינה מחוץ לארצות הברית אשר כוללת את הגרסה המורחבת של אלבומה השני.
האלבום זכה להצלחה מסחרית רבה כאשר הגיע למעמד פלטינה כפולה בארצות הברית. הקליפ לשיר "" קיבל תביעות משפטיות בגין הפרת זכויות יוצרים ולכן מאוחר יותר המהדורה הרגילה של האלבום הוחלפה במהדורה הכוללת חלקים מתוך הקליפ המקורי.
The Beyoncé Experience Live
The Beyoncé Experience Live הוא אלבום ההופעה השלישי ואלבום וידאו של הזמרת-יוצרת האמריקאית, ביונסה, ואלבום הווידאו הרביעי שלה, אשר יצא לאור ב-16 בנובמבר 2007, על ידי חברות התקליטים קולומביה רקורדס ומיוזיק וורלד.
עם יציאתו נכנס האלבום אל המקום השני במצעד אלבומי הווידאו של בילבורד.
רקע.
האלבום כולל הופעה של הזמרת בקליפורניה שהתקיימה במסגרת סיבוב ההופעות "The Beyoncé Experience", ב-2 בספטמבר 2007. בנוסף ליציאתו כאלבום, הוא גם שודר בטלוויזיה האמריקאית במספר ערוצים ו-3 ימים לאחר יציאתו, הוצג ב-96 תיאטראות ברחבי ארצות הברית.
עם הוצאתו, קיבל האלבום ביקורות חיוביות אשר שיבחו את ביצועיה של הזמרת במהלך המופע.
הצלחה.
האלבום עצמו זכה להצלחה מסחרית כאשר הגיע למקום השני במצעד אלבומי הווידאו הרשמי של ארצות הברית ואף הגיע שם למעמד פלטינה כפולה. הביצוע שלה במופע לשיר "Me, Myself and I" קיבל מועמדות לגראמי בקטגוריית "הביצוע הווקאלי הנשי הטוב ביותר בשיר R&amp;B".
באפריל 2008, הפרפורמר ניל מדלין שיחזר את ההופעה במוזיאון לאומנויות בניו יורק.
ורה בושפילד
ורה קהלן בושפילד (באנגלית: Vera Cahalan Bushfield; 9 באוגוסט 1889 – 6 באפריל 1976) הייתה אשת ציבור אמריקאית, שכיהנה כחברת הסנאט של ארצות הברית לתקופה קצרה בחודשים אוקטובר–דצמבר 1948.
ביוגרפיה.
ורה שרה קהלן נולדה בעיר מילר שבמרכז דקוטה הדרומית באוגוסט 1889, אחת מארבעת ילדיהם של פרנסיס ומרי קונרס קהלן. היא למדה בבתי הספר הציבוריים של מילר, ובהמשך באוניברסיטת ויסקונסין-סטאוט, שם סיימה ב-1912 תואר ראשון בכלכלת הבית (Domestic science). באותה שנה נישאה להרלן בושפילד, גם הוא תושב מילר. לבני הזוג נולדו שלושה ילדים. לימים למדה בושפילד באוניברסיטת וסליאן דקוטה שבמיטשל ובאוניברסיטת מינסוטה.
ב-1938 נבחר בעלה הרלן, אז משפטן ובכיר במפלגה הרפובליקנית, למושל דקוטה הדרומית. כגברת הראשונה של המדינה בשתי כהונותיו של בעלה (1939–1943), הייתה בושפילד לאשת ציבור בולטת, ומילאה תפקידים באירועים רשמיים רבים, בהם השקת אוניית המערכה "(USS South Dakota (BB-57", הראשונה מאוניות המערכה מסדרת דקוטה הדרומית.
בושפילד זכתה להכרה לאומית כאשר בעלה התמודד על מועמדות המפלגה הרפובליקנית בבחירות המקדימות לנשיאות ארצות הברית בכינוס הוועדה הרפובליקנית הלאומית לקראת בחירות 1940. בשעה שבמועמדות זכה מושל ניו יורק תומאס דיואי, הרלן בושפילד נבחר לסנאט של ארצות הברית ב-1942. הוא נפטר בעודו מכהן בספטמבר 1948, ומושל דקוטה הדרומית, ג'ורג' ת. מייקלסון, מינה את ורה בושפילד, באוקטובר, לאייש את מושבו של בעלה המנוח.
בושפילד חלקה עם בעלה השקפות פוליטיות דומות, כגון תמיכה בהקטנת הממשלה הפדרלית של ארצות הברית. כל תקופת כהונתה היה הסנאט בפגרה, והיא לא נסעה לוושינגטון הבירה. היא טיפלה בענייניהם של אזרחי המדינה ממשרד בבירת המדינה פיר. בושפילד התפטרה בשלהי דצמבר 1948, ובכך העניקה לסנאטור הנבחר קרל א. מנדט יתרון של כמה ימי ותק על פני סנאטורים חדשים אחרים שנבחרו יחד איתו.
במהלך תקופתה באור הזרקורים הפוליטיים, עסקה בושפילד בסוגיות הקשורות לילדים ולנשים.
ורה בושפילד נפטרה ב-16 באפריל 1976 בפורט קולינס שבקולורדו, ונטמנה בבית העלמין של ארגון "הצבא הגדול של הרפובליקה" שבמילר.
קטגוריית הרוכב הצעיר בטור דה פראנס
קטגוריית הרוכב הצעיר בטור דה פראנס היא קטגוריה במרוץ הטור דה פראנס, שמתקיימת מאז שנת 1975. המנצח בה הוא הרוכב בעל הזמן הנמוך ביותר מתחת לגיל 26. המוביל בקטגוריה לובש את החולצה הלבנה.
היסטוריה.